Na osnovu člana 46. Zakona o oružju i municiji („Službeni glasnik RS”, br. 20/15 i 10/19), člana 15. st. 1. i 3. Zakona o državnoj upravi („Službeni glasnik RS”, br. 79/05, 101/07, 95/10, 99/14, 47/18 i 30/18 − dr. zakon),

Ministar unutrašnjih poslova donosi

**NAREDBA**

**o legalizaciji oružja**

"Službeni glasnik RS", broj 25 od 12. marta 2020.

1. Vlasnici oružja iz kategorije B i C, koji na dan stupanja na snagu ove naredbe nemaju ispravu izdatu od nadležnog organa, mogu, u roku od 16. marta 2020. godine do 16. juna 2020. godine, podneti zahtev za izdavanje odgovarajuće isprave.

2. Vlasnici oružja iz tačke 1. ove naredbe, uklјučujući i vlasnike oružja iz kategorije A, isto mogu, u roku iz te tačke, predati nadležnom organu, bez naknade, u vlasništvo Republike Srbije.

3. Za vlasnike oružja koji postupaju u skladu sa tač. 1. i 2. ove naredbe ne sprovodi se postupak u vezi sa dokazivanjem porekla oružja, niti postupak utvrđivanja odgovornosti za neovlašćeno držanje i nošenje oružja.

4. Ova naredba stupa na snagu narednog dana od dana objavlјivanja u „Službenom glasniku Republike Srbije”.

01 broj 1787/20-3

U Beogradu, 10. marta 2020. godine

Ministar,

dr **Nebojša Stefanović,** s.r.